Na temelju članka 277. Zakona o trgovačkim društvima (Narodne novine 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15) i članka 31. Statuta trgovačkog društva, Uprava BRIONKA d.d.,Pula, Tršćanska 35,(u nastavku: BRIONKA d.d. ili Društvo) sa sjedištem u Puli, Tršćanska 35, saziva

**GLAVNU SKUPŠTINU**

**BRIONKE d.d, koja će se održati**

**Dana 14 listopada 2021. godine**

**u sjedištu Društva u Puli, Tršćanska 35**

**s početkom u 12:00 sati**

I. Dnevni red:

1. Otvaranje Glavne skupštine i utvrđivanje popisa sudionika na Glavnoj skupštini i kvoruma
2. Izvješće Uprave o stanju Društva u 2020-oj godini i konsolidirano godišnje izvješće
3. Izvješće Nadzornog odbora o provedenom nadzoru društva za 2020-tu godinu
4. Godišnje financijsko izvješće i konsolidirano godišnje financijsko izvješće za 2020-tu godinu sa izvješćem revizora
5. Donošenje odluke o uporabi dobiti Društva za 2020-tu godinu
6. Davanje razrješnice Upravi društva
7. Davanje razrješnice članovima Nadzornog odbora
8. Imenovanje člana Nadzornog odbora društva radi ostavke člana Nadzornog odbora
9. Donošenje odluke o imenovanju revizora Društva za 2021.godinu

II. Prijedlozi odluka po točkama dnevnog reda:

Ad2) Usvaja seIzvješće Uprave o stanju Društva u 2020-oj godini i konsolidirano godišnje izvješće.

Ad 3) Usvaja se izvješće Nadzornog odbora društva o provedenom nadzoru društva za 2020-tu godinu.

Ad 4) Utvrđuje se Godišnje financijsko izvješće i konsolidirano godišnje financijsko izvješće za 2020-tu godinu sa izvješćem revizora

Ad 5) Dobit Društva za 2020-tu godinu u iznosu od 1.241.102,00 kuna koristiti će se na slijedeći način:

* u zakonske rezerve društva 62.055,10 kuna;
* u rezerve za vlastite dionice 1.179.046,90 kuna.

Ad 6) Daje se razrješnica Upravi društva.

Ad 7) Daje se razrješnica članovima Nadzornog odbora društva.

Ad 8) Radi ostavke člana nadzornog odbora, za člana Nadzornog odbora imenuje se Ahmed Abbaci iz Zagreba, Gospodska ulica 26, OIB: 75741556317

Ad 9) Za revizora Društva u 2021-oj godini imenuje se Consultum Komparić d.o.o., Argonautska 28, Pula.

III.Ukoliko na sazvanoj Glavnoj skupštinine bude kvoruma, pričuvna će se Glavna skupština održati dana 25.10.2021.u isto vrijeme i na istom mjestu.

Poziv dioničarima

Glavnoj skupštini mogu prisustvovati osobe evidentirane kao dioničari Društva u depozitoriju Središnjeg klirinškog depozitarnog društva d.d. Zagreb na dan objave sazivanja Glavne skupštine u Narodnim novinama i koje su svoje sudjelovanje prijavile u društvu najkasnije tri radna dana prije dana Glavne skupštine.

Dioničara može na Glavnoj skupštini zastupati punomoćnik. Punomoć koju daje dioničar – fizička osoba, mora biti ovjerena u Društvu ili kod javnog bilježnika. Punomoć koju izdaje pravna osoba mora biti ovjerena od toga opunomoćitelja. Formulari punomoći dostupni su na internetskim stranicama Društva [www.brionka.hr](http://www.brionka.hr).

Radi mjera opreza povezanih sa širenjem koronavirusa (COVID-19) molimo dioničare da za trajanja boravka u Društvu nose zaštitnu masku, te da dođu na Glavnu skupštinu najmanje 30 minuta prije zakazanog početka radi pravovremene registracije i izrade popisa nazočnih i zastupanih dioničara na Glavnoj skupštini.

Dioničar ima slijedeća prava:

- pravo tražiti dopunu dnevnog reda Glavne skupštine i da se to objavi, pod uvjetom da je takva dopuna zatražena pisanim putem od strane dioničara koji zajedno drže najmanje dvadeseti dio temeljnoga kapitala Društva. Zahtjev se upućuje Upravi Društva i mora sadržavati obrazloženje i prijedlog odluke.Društvo mora primiti takav zahtjev najmanje 30 dana prije održavanja Glavne skupštine;

- pravo podnijeti protuprijedlog prijedlogu odluke koji je dala Uprava i/ili Nadzorni odbor o određenoj točki dnevnog rada s obrazloženjem. Protuprijedlog o izboru članova nadzornog odbora ili o imenovanjurevizora društva ne mora bit obrazložen.

- pravo tražiti od Uprave na Glavnoj skupštini da ga informira o poslovima društva ako je to potrebno za prosudbu pitanja koja su na dnevnom redu. Pravo na obaviještenost odnosi se i na pravne i poslovne odnose Društva s povezanim društvima;

- ostala prava zajamčena Zakonom o trgovačkim društvima i Statutom Brionke d.d.

Obavijesti iz čl. 280.a Zakona o trgovačkim društvima dostupne su na internetskim stranicama Društva na adresi [**www.brionka.hr**](http://www.brionka.hr)**.**

**BRIONKA d.d.**